**สรุปผลตัวชี้วัดที่ 2.2 ระดับความสำเร็จของการพัฒนาองค์กรแห่งความสุขที่มีคุณภาพ**

**ศูนย์อนามัยที่ 11 นครศรีธรรมราช**

**วันที่ 8 เมษายน 2564**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

โดยตัวชี้วัดที่ 2.2 ระดับความสำเร็จของการพัฒนาองค์กรแห่งความสุขที่มีคุณภาพ อยู่ภายใต้การดำเนินงานของคณะกรรมการองค์กรสร้างสุข ประจำปีงบประมาณ 2564 (ตามคำสั่งศูนย์อนามัยที่ 11 ที่ 39/2563 ลงวันที่ 4 พ.ย. 2563)

**1. สรุปผลการวิเคราะห์ความผูกพันของบุคลากรต่อองค์กร** มีผู้ตอบแบบสำรวจความผูกพันของบุคลากรของศูนย์อนามัยที่ 11 จำนวน 135 คน ผลการสำรวจความผูกพันองค์กรของบุคลากร ศูนย์อนามัยที่ 11 ปี 2563 **พบว่า** บุคลากรส่วนใหญ่อายุระหว่าง 41-55 ปี (Gen. X) ร้อยละ 56.2 เป็นข้าราชการ ร้อยละ 67.2 ระดับปริญญาตรี ร้อยละ 63.4 และตำแหน่งระดับชำนาญการ ร้อยละ 51.1 บุคลากรส่วนใหญ่แสดงความคิดเห็น ร้อยละ 75 ถือว่าภาพรวมอยู่ในเกณฑ์ดีข้อเสนอแนะจากผู้มีส่วนได้ส่วนเสีย 1) ด้านบุคคล ควรสนับสนุนให้บุคลากรเพิ่มทักษะความรู้ การปฏิบัติที่ดี เน้นการทำงานเป็นทีม มีกิจกรรมต่างๆ ด้านการใช้ชีวิตอย่างสมดุล ด้านองค์กร ควรใช้การสื่อสารให้ครอบคลุม เน้นการพูดคุยแบบเป็นกันเอง และการปรับปรุงสถานที่ให้เอื้อต่อการทำงาน

**2. สรุปผล/สถานการณ์ตามเกณฑ์ Healthy Workplace Happy for Life และผลการดำเนินงาน 5 ส (ผ่านเกณฑ์)**

**ประจำปีงบประมาณ 2564** (ผู้รับผิดชอบโครงการ คือ นางสาวจิราพร เหมทานนท์ นักวิชาการสาธารณสุข เลขานุการคณะกรรมการองค์กรสร้างสุข)ผลการดำเนินงาน HWP ของหน่วยงานสามารถดำเนินได้ จำนวน 42 ข้อ จาก 42 ข้อ สิ่งสำคัญคือการรักษาสภาพและการทำให้ดีขึ้นอย่างต่อเนื่องและมีการติดตามและประเมินทุกเดือนเพื่อรายงานต่อที่ประชุมคณะกรรมการ

**3. ผลการตรวจสุขภาพของบุคลากรในหน่วยงาน ประจำปีงบประมาณ 2564** แผนการตรวจสุขภาพประจำปีบุคลากร ประจำปีงบประมาณ 2564 ทั้งหมด 149 คน **ประกอบด้วย 1)** สิทธิประกันสังคม จำนวน 40 คน เดือน ก.พ. 64 **และ 2)** สิทธิข้าราชการ จำนวน 107 คน เดือน เม.ย. 64 และเดือนเมษายน 2564 ตรวจสุขภาพของพนักงานราชการและพนักงานกระทรวงทุกคน ร้อยละ 100

**4. การตรวจหาค่า BMI และกิจกรรมปรับเปลี่ยนด้านสุขภาพของบุคลากรในหน่วยงาน**

บุคลากร ประจำปีงบประมาณ 2564 ทั้งหมด 149 คนปกติ 109 คน (ร้อยละ 73.15)เกินเกณฑ์ จำนวน 40 คน (ร้อยละ 27.20) แยกเป็น อ้วนระดับ 1 จำนวน 25 คน(ร้อยละ 17.01) และ อ้วนระดับ 2 จำนวน 16 คน (ร้อยละ 10.88) ได้มีการจัดทำแผนเพื่อปรับเปลี่ยนพฤติกรรมให้กับบุคลากรที่มีภาวะเสี่ยง และมีการติดตามการปรับเปลี่ยนผ่านระบบออนไลน์ศูนย์อนามัยที่ 11 เช่น มีการออกกำลังกาย รูปแบการรับประทานอาหารที่เหมาะสม ก้าวท้าใจ เป็นต้น (Happy Body ศูนย์อนามัยที่ 11)

**5. สร้างองค์กรที่มีคุณภาพ โดยเน้นการสร้างบุคคลต้นแบบด้านต่างๆ ของหน่วยงาน ปีงบประมาณ 2564** เพื่อเป็นการยกย่องเชิดชูบุคลากรที่เป็นแบบอย่างที่ดีต่อองค์กร เช่น บุคคลต้นแบบด้านสุขภาพ บุคคลต้นแบบด้านสิ่งแวดล้อม บุคคลต้นแบบด้านการออกกำลังกาย บุคคลต้นด้านความเสียสละต่อหน่วยงาน เป็นต้น ผ่านการคัดเลือกจากคณะกรรมการองค์กรสร้างสุข และจะมีการยกย่องในเดือนมิถุนายน 2564 ในวันสถาปนาศูนย์อนามัยที่ 11 ของทุกปี

6. อื่นๆ หน่วยงานมีการปรับปรุงพื้นที่โดยรอบเพื่อปรับภูมิทัศน์ให้สถานที่น่าอยู่ ร่มรื่นและเป็นระบบเรียบร้อย โดยมีกลุ่มงานอำนวยการเป็นผู้รับผิดชอบหลักในการดำเนินงาน